Előterjesztés száma: 272/2022.

a Képviselő-testület

	A határozati javaslat elfogadásához szükséges szavazattöbbség:
	a.) egyszerű szavazattöbbség    
b.) minősített szavazattöbbség 

	Az előterjesztés zárt kezelését kérjük
	a.) igen                          
b.) nem



Tisztelt Képviselő-testület!

I. Előzmények:

Fót Város Önkormányzata és a Fót Sportegyesület között 2016. december 21. napján az Önkormányzat tulajdonában álló ingatlanok, ingatlanrészek használatba adására megkötött Együttműködési megállapodás Módosításokkal Egységes Szerkezetben elnevezésű szerződés rendelkezik a sportpályák és épületek használatáról. 

II. A döntéshez szükséges információk, tájékoztatások:

A nagyméretű műfüves futballpálya üzemeltetésére az Önkormányzat és a Fót Sportegyesület között megkötött Üzemeltetési megállapodás előkészítésével egyidejűleg jelentkezett az igény a többi ingatlan vonatkozásában a használati feltételek aktualizálására, pontosítására. 

Jelen előterjesztés melléklete a hosszas egyeztetések eredményeképpen elkészített Használati megállapodás, melynek célja az ingatlanok megfelelő használata, hasznosítása és üzemeltetése, illetve a Felek jogainak és kötelezettségeinek pontosítása.
A fent említett megállapodás nem tartalmaz leltárt, jelen Használati megállapodás mellékleteként leltár is felvételre került.
A tulajdoni lapok lekérése alapján pontosításra került a Károlyi István Gyermekközpont ingatlan helyrajzi száma. 
Továbbá a 1594/2/A hrsz-ú egyéb épület raktár ingatlan – mely a HOZÓ Kft. épülete – tekintetében egy 2022.02.28-án kelt bejegyző határozat szerint csere jogcím alapján változott a tulajdonos személye (a HOZÓ Kft. tulajdonos-ügyvezetője lett az ingatlan tulajdonosa), így őt illeti a bejegyzett földhasználati jog a 1594/2 hrsz-ú – természetben a Kossuth utca 36. szám alatti -  ingatlan 929 m2 területére.
Az 1594/2 hrsz ingatlan négyzetméterei: 21.695 m2 – az összes pálya + 1800m2 a teniszpálya + 947m2 HOZO Kft. = 24.442m2 

A fentiek alapján a következő határozati javaslatot terjesztem a Tisztelt Képviselő-testület elé.

III. Határozati javaslat:

…/2022.(XII.08.) KT-határozat

1./ Fót Város Önkormányzat Képviselő-testülete elfogadja jelen KT-határozat melléklete szerinti Használati megállapodást és felhatalmazza a polgármestert annak aláírására.

2./ Fót Város Önkormányzat Képviselő-testülete felhatalmazza a Polgármestert, hogy jelen KT-határozat melléklete szerinti Használati megállapodás V.8. pontjában megjelölt hozzájáruló nyilatkozatokat szükség esetén kiadja.

Felelős: 1./-2./pont: polgármester

Határidő: 1./ pont:2022. december 20., 2./ pont folyamatos

Jogszabályi hivatkozás:
· Fót Város Önkormányzat Képviselő-testületének 9/2022.(IV. 1.) önkormányzati rendelete a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020.(IX.28.) önkormányzati rendelet módosításáról 57. § (minősített többség)
· Fót Város Önkormányzat Képviselő-testületének 12/2013.(III. 20.) önkormányzati rendelete az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól 14. §(korlátozottan forgalomképes törzsvagyon feletti tulajdonosi jog gyakorlása)

Az előterjesztés és a KT-határozat melléklete: Használati megállapodás
1

